**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

------ 2024 թվականի N ------- Լ

**«ՀԱՆՐԱԿՐԹՈՒԹՅԱՆ ՄԱՍԻՆ» ՕՐԵՆՔԻ 38-ՐԴ ՀՈԴՎԱԾԻ 5-ՐԴ ՄԱՍԻ ՊԱՀԱՆՋՈՎ ՄԱՍՆԱԳԻՏԱԿԱՆ ԳՈՐԾՈՒՆԵՈՒԹՅՈՒՆԸ ԴԱԴԱՐԵՑՎԱԾ ԲԱՐՁՐԱԳՈՒՅՆ ԿՐԹՈՒԹՅՈՒՆ ՉՈՒՆԵՑՈՂ ՄԱՆԿԱՎԱՐԺՆԵՐԻ ՕԺԱՆԴԱԿՈՒԹՅԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**

Հիմք ընդունելով Հայաստանի Հանրապետության Սահմանադրության 83-րդ հոդվածը և 146-րդ հոդվածի 4-րդ մասը, «Սոցիալական աջակցության մասին» օրենքի 8-րդ հոդվածի 1-ին մասի 9-րդ և 21-րդ հոդվածի 1-ին մասի 3.1-ին, 4-րդ և 5-րդ կետերը, «Հանրակրթության մասին» օրենքի 26-րդ հոդվածի 4-րդ մասը, 29-րդ հոդվածի 1-ին մասի 1-ին կետը՝ Հայաստանի Հանրապետության կառավարությունը ***որոշում է.***

1. Հաստատել հանրակրթական ուսումնական հաստատություններից «Հանրակրթության մասին» օրենքի 38-րդ հոդվածի 5-րդ մասի պահանջով աշխատանքից ազատված՝ բարձրագույն կրթություն չունեցող մանկավարժների օժանդակության միջոցառումը՝ համաձայն հավելվածի։

2. Սահմանել, որ սույն որոշման 1-ին կետի շրջանակներում բարձրագույն ուսումնական հաստատություն ընդունվելու կամ կրթությունը շարունակելու համար դիմումների ներկայացման ժամկետը սույն որոշումն ուժի մեջ մտնելուց հետո երեք ամիս է։

3․ Սահմանել, որ սույն որոշման 1-ին կետի շրջանակներում կամավոր ատեստավորմանը մասնակցելու համար առարկայի իմացության վերապատրաստում անցնելու դիմումների ներկայացման ժամկետը սույն որոշումն ուժի մեջ մտնելուց հետո երեք ամիս է։

4․ Հայաստանի Հանրապետության կրթության, գիտության, մշակույթի և սպորտի նախարարին՝ եռամսյա ժամկետում Հայաստանի Հանրապետության վարչապետի աշխատակազմ ներկայացնել 2023 թվականի դեկտեմբերի 28-ի «Հայաստանի Հանրապետության 2024 թվականի պետական բյուջեի կատարումն ապահովելու մասին» Հայաստանի Հանրապետության կառավարության N 2323-Ն որոշման մեջ փոփոխություններ և լրացումներ կատարելու վերաբերյալ առաջարկություններ, ինչպես նաև ապահովել սույն որոշմամբ նախատեսված միջոցառումների համար փոխհատուցման գործընթացը՝ շահառուների բարձրագույն կրթություն ստանալու և/կամ վերապատրաստմանը մասնակցելու համար համապատասխան ֆինանսական միջոցներ նախատեսելով նաև Հայաստանի Հանրապետության 2025 թվականի և հետագա տարիների պետական բյուջեներում:

5․ Սույն որոշումն ուժի մեջ է մտնում հրապարակմանը հաջորդող օրվանից։

|  |  |
| --- | --- |
| **Հայաստանի Հանրապետության վարչապետ** | **Ն. Փաշինյան** |

|  |  |
| --- | --- |
|  | **Հավելված**  **ՀՀ կառավարության 2024 թվականի**  **--------------------ի N ------------------ որոշման** |

**Մ Ի Ջ Ո Ց Ա Ռ ՈՒ Մ**

**«ՀԱՆՐԱԿՐԹՈՒԹՅԱՆ ՄԱՍԻՆ» ՕՐԵՆՔԻ 38-ՐԴ ՀՈԴՎԱԾԻ 5-ՐԴ ՄԱՍԻ ՊԱՀԱՆՋՈՎ ՄԱՍՆԱԳԻՏԱԿԱՆ ԳՈՐԾՈՒՆԵՈՒԹՅՈՒՆԸ ԴԱԴԱՐԵՑՎԱԾ ԲԱՐՁՐԱԳՈՒՅՆ ԿՐԹՈՒԹՅՈՒՆ ՉՈՒՆԵՑՈՂ ՄԱՆԿԱՎԱՐԺՆԵՐԻ ՕԺԱՆԴԱԿՈՒԹՅԱՆ**

1. Միջոցառման նպատակն է օժանդակել «Հանրակրթության մասին» օրենքի 38-րդ հոդվածի 5-րդ մասի պահանջով աշխատանքից ազատված բարձրագույն կրթություն չունեցող մանկավարժներին (այսուհետ՝ ծրագրի շահառու)՝ ապահովելով բարձրագույն մասնագիտական կրթություն ստանալու համար սույն որոշմամբ սահմանված ժամկետում բարձրագույն ուսումնական հաստատություն դիմելու և պահանջվող փաստաթղթերի հիման վրա համապատասխան կուրսում սովորելու, ինչպես նաև կամավոր ատեստավորմանը մասնակցելու նպատակով առարկայի իմացության վերապատրաստումներին մասնակցելու համար։
2. Սույն ծրագրի նպատակը բարձրագույն կրթություն չունեցող և «Հանրակրթության մասին» օրենքի համաձայն ուսուցչական աշխատանքը դադարեցված ուսուցիչների հետագա մասնագիտական գործունեությունը շարունակելուն աջակցելն է՝ խրախուսելով մասնագիտական զարգացումը և նպաստելով ուսուցիչների թափուր տեղերի համալրմանը։
3. Միջոցառման շրջանակում ծրագրի շահառու հանդիսացող անձը, որի մասնագիտական գործունեությունը դադարեցվել է 2023 թվականին՝ օրենքի 38-րդ հոդվածի 5-րդ մասի պահանջներին համապատասխան, կարող է՝
4. կրթություն ստանալ ուսուցչի որակավորում շնորհող բարձրագույն ուսումնական հաստատություններից մեկում (այսուհետ՝ բուհ) կամ շարունակել այն՝ ընդհատված լինելու դեպքում։ Բարձրագույն կրթություն ստանալու համար ծրագրի շահառուի ուսման վարձը կարող է փոխհատուցվել պետության կողմից՝ այդ նպատակով բուհին համապատասխան դիմում ներկայացնելու դեպքում։
5. կամավոր ատեստավորվելու համար մասնակցել ՀՀ կառավարության 2022 թվականի N 596-Ն որոշման 78-րդ կետով սահմանված վերապատրաստմանը․
6. մասնակցել սույն կետի 1-ին և 2-րդ ենթակետերով նախատեսված միջոցառումներին։

4․ Սույն որոշման 3-րդ կետի 1-ին ենթակետով սահմանված դեպքում բուհը ամփոփում է ֆինանսական աջակցություն ունեցող շահառուների տվյալները և ամփոփ տեղեկատվությունը ներկայացնում Կրթության կառավարման պետական լիազոր մարմին (այսուհետ՝ Նախարարություն)։

5․Նախարարությունը ամփոփում է ֆինանսական աջակցության կարիք ունեցող շահառուների տվյալները և Հայաստանի Հանրապետության կառավարության հաստատմանը ներկայացնում համապատասխան ֆինանսական միջոցների հատկացման նախագիծը, որի հաստատումից հետո նշված բուհի հետ կնքված պայմանագրերով վերջիններիս փոխանցում շահառուների ուսման վարձի փոխհատուցման միջոցները՝ տվյալ կիսամյակի համար։

6․Հետագա կիսամյակների ուսման վարձի փոխհատուցումը դադարեցվում է, եթե շահառուն չի ապահովում առնվազն 60 % ՄՈԳ կամ դադարեցնում է ուսումնառությունը։

7․ Եթե շահառուն որոշում է մասնակցել կամավոր ատեստավորման առաջիկա փուլին, ապա կարող է դիմում ներկայացնել Նախարարություն՝ կամավոր ատեստավորումը չհաղթահարած ուսուցիչների համար պետության կողմից կազմակերպվող վերապատրաստմանը մասնակելու համար։

8․Նախարարությունն ամփոփում է շահառուների տվյալները և օրենսդրության համապատասխան՝ կազմակերպում վերջիններիս վերապատրաստումը՝ այդ նպատակով պետական բյուջեում սահմանված միջոցների շրջանակներում։